A helyhatalmi választásokról szóló törvény (a SZK Hivatalos Közlönye, 129/2007, 34/2010. – az AB határozata, 54/2011, 12/2020 és 16/2020 sz. – autentikus tolmácsolás és 68/2020. sz.) 15. szakasza, az általános közigazgatási eljárásáról szóló törvény (a SZK Hivatalos Közlönye, 18/2016. és 95/2018. sz. – autentikus tolmácsolás) 100. szakasza, valamint a Kormányrendeletek érvényességéről szóló törvény 4. szakasza alapján, amelyet a Kormány a Köztársasági Elnök ellenjegyzése mellett hozott meg a rendkívüli állapot idején és amelyet a Népképviselőház megerősített (az SZK Hivatalos Közlönye 65/2020. sz.), Zenta község Választási Bizottsága a 2020.05.11-én tartott ülésén meghozta az alábbi

**H A T Á R O Z A T O T**

**A VÁLASZTÁSI CSELEKMÉNYEK FOLYTATÁSÁRÓL ZENTA KÖZSÉG KÉPVISELŐ-TESTÜLETE KÉPVISELŐINEK A MEGVÁLASZTÁSI ELJÁRÁSÁBAN, AMELY 2020. MÁRCIUS 4-ÉN KERÜLT KIÍRÁSRA**

1. E határozat meghozatalának napjától kezdve folytatjuk a választási cselekmények lefolytatását a Zentai Községi Képviselő-testület képviselőinek a megválasztási eljárásában, amely 2020. március 4-ére került kiírásra.
2. A jelen határozat 1. pontja szerinti választások megtartására 2020. június 21-én kerül sor.
3. Folytatódik minden olyan határidő a választási cselekmények végzésére a jelen határozat 1. pontja szerinti választási eljárásban, amelyeket a helyhatósági választásokról szóló törvény, más jogszabályok és a Határidőnapló állapítanak meg,

illetve amelyeket alkalmazni kell a választások lefolytatásának eljárásában a Zentai Községi Képviselő-testület képviselőinek megválasztási folyamatában.

1. Zenta község Választási Bizottsága külön Határidőnaplóval határozza meg a jelen határozat 3. pontja szerinti határidők leteltét, összhangban a jelen határozat 2. pontjával, vagyis a választások megtartásának az új dátumával.
2. A jelen határozatot meg kell küldeni a Népképviselőház elnökének és a Zentai Községi Képviselő-testület elnökének.
3. A jelen határozat a meghozatalának napjával lép hatályba és közzé kell tenni Zenta Község Hivatalos Lapjában.

**I n d o k o l á s**

A Népképviselőház elnöke 2020. március 4-én meghozta a határozatot, amellyel kiírta a Zentai Községi Képviselő-testület képviselőinek a választását 2020. április 26-ára (a SZK Hivatalos Közlönye, 19/2020. sz.). Ezzel a határozattal összhangban Zenta község Választási Bizottsága lefolytatta a törvénnyel előirányozott választási cselekményeket.

A rendkívüli állapot kihirdetéséről szóló határozattal, amelyet 2020. március 15-én közösen hozott meg a Köztársaság Elnöke, a Népképviselőház elnöke és a Kormányfő, a Szerb Köztársaság területén kihirdették a rendkívüli állapotot.

A Kormány, a Szerb Köztársaság Alkotmánya 200. szakaszának 6. bekezdése alapján, a köztársasági elnök ellenjegyzése mellett, 2020. március 16-án meghozta a rendkívüli állapot ideje alatti intézkedésekről szóló Kormányrendeletet. A Kormányrendelet a Szerb Köztársaság Hivatalos Közlönyében való közzétételének napjával lépett hatályba, 2020. március 16-án.

A Kormányrendelet 5. szakasza előirányozza, hogy a hatálybalépésének napjával megszakad minden választási cselekmény, amely a népképviselők, a Vajdaság Autonóm Tartomány képviselő-testületének képviselői és a községek és városok képviselő-testülete képviselői 2020. április 26-ára kiírt megválasztására vonatkozik, illetve hogy a választási cselekmények folytatódnak a rendkívüli állapot megszűnését követően.

Összhangban a felsoroltakkal, Zenta község Választási Bizottsága 2020.03.16-án meghozta a határozatot minden választási cselekmény beszüntetéséről a Zentai Községi Képviselő-testület képviselői megválasztásának lefolytatásában, amelyet 2020. április 26-ára írtak ki (Zenta Község Hivatalos Lapja, 4/2020. sz.).

2020. május 6-án a Népképviselőház meghozta a rendkívüli állapot megszüntetéséről szóló rendeletet (a SZK Hivatalos Közlönye, 65/2020. sz.).

Ugyanaznap a Népképviselőház meghozta a törvényt a Kormányrendeletek érvényességéről, amelyeket a Kormány a Köztársasági Elnök ellenjegyzésével hozott meg a rendkívüli állapot idején, és amelyeket a Népképviselőház megerősített (az SZK Hivatalos Közlönye, 65/2020. sz.). A fenti törvény 4. szakasza előirányozza, hogy az illetékes választási bizottságok 2020. május 11-én meg kell hogy hozzák a határozatot a választási cselekmények folytatásáról, a Népképviselők, a Vajdaság Autonóm Tartomány képviselő-testülete képviselői és a községi és városi képviselő-testületei képviselői megválasztási eljárásának folyamatára vonatkozóan. Ugyanezen szakasszal, az illetékes választási bizottságokat kötelezték, hogy új határidőket állapítsanak meg a választási cselekmények végzésére a választások lefolytatásának eljárásában, összhangban a fenti eljárások újrakezdésének időpontjával.

2020. május 10-én a Népképviselőház elnöke meghozta a Szerb Köztársaságban a városok képviselő-testületei és a községek képviselő-testületei képviselői megválasztásának a kiírásáról szóló rendelet módosításáról szóló rendeletet (a SZK Hivatalos Közlönye, 68/2020. sz.)., amely még aznap, a Szerb Köztársaság Hivatalos Közlönyében való megjelenéssel hatályba is lépett. Ezzel a rendelettel a városok képviselő-testületei és a községek képviselő-testületei képviselői megválasztásának napját 2020. június 21-ére tűzték ki.

Javasoltuk, hogy a jelen határozat a meghozatalának napjával lépjen hatályba sürgősségi okokból, mivel elengedhetetlen biztosítani a szükséges időt minden választási cselekmény lefolytatására.

A felsoroltakkal összhangban Zenta község Választási Bizottsága, mint a Zentai Községi Képviselő-testület képviselői választásának lefolytatásában illetékes szerv, meghozta a rendelkező részben feltüntetett határozatot.

**Jogorvoslati utasítás:** A jelen határozat ellen fellebbezés nyújtható be Zenta község Választási Bizottságához a határozat meghozatalát követő 24 órán belül.

Szám: 013-5-20/2020-IV

Kelt Zentán, 2020.05.11-én

**Zenta község Választási Bizottsága**

 a Bizottság elnökasszonya

 Sarnyai Rózsa Edit, okl. jogász, s. k.